CELEX: 62011CN0547
Language: et
Date: 2011-10-28 00:00:00
Title: Kohtuasi C-547/11: 28. oktoobril 2011 esitatud hagi — Euroopa Komisjon versus Itaalia Vabariik

14.1.2012   
            
            
               ET
            
            
               Euroopa Liidu Teataja
            
            
               C 13/6
            
         28. oktoobril 2011 esitatud hagi — Euroopa Komisjon versus Itaalia Vabariik
   (Kohtuasi C-547/11)
   2012/C 13/13
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: B. Stromsky ja D. Grespan)
   
      Kostja: Itaalia Vabariik
   
      Hageja nõuded
   
   Komisjon palub Euroopa Kohtul
   
               —
            
            
               tuvastada, et:
               
                           —
                        
                        
                           kuna Itaalia Vabariik ei ole võtnud ettenähtud tähtaja jooksul kõiki vajalikke meetmeid, et nõuda tagasi riigiabi, mis on tunnistatud ebaseaduslikuks ja ühisturuga kokkusobimatuks komisjoni 7. detsembri 2005. aasta otsusega 2006/323/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (edaspidi „otsus 2006/323”), siis on Itaalia Vabariik rikkunud otsuse artiklitest 5 ja 6 ning Euroopa Liidu toimimise lepingust tulenevaid kohustusi;
                        
                     
                           —
                        
                        
                           kuna Itaalia Vabariik ei ole võtnud ettenähtud tähtaja jooksul kõiki vajalikke meetmeid, et nõuda tagasi riigiabi, mis on tunnistatud ebaseaduslikuks ja ühisturuga kokkusobimatuks komisjoni 7. veebruari 2007. aasta otsuse 2007/375/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (edaspidi „otsus 2007/375”), siis on Itaalia Vabariik rikkunud otsuse artiklitest 4 ja 6 ning Euroopa Liidu toimimise lepingust tulenevaid kohustusi;
                        
                     
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Otsuse 2006/323 täitmise tähtaeg möödus 8. veebruaril 2006. Otsuse 2007/375 täitmise tähtaeg möödus 8. juunil 2007.
   Tänaseni ei ole Itaalia Vabariik veel taganud nimetatud otsustega ebaseaduslikuks tunnistatud abi täielikku tagastamist või ei ole komisjonile abi tagasisaamisest teatanud. Õiguslikud takistused, millega Itaalia otsuste täitmisega viivitamist põhjendas, ei ole aga sellised, mis võiksid muuta tagasisaamise täiesti võimatuks Euroopa Kohtu praktika tähenduses.
   Lisaks väidab komisjon, et Itaalia teatas talle hilinemisega otsuste täitmise siseriiklike menetluste kulgemisest, rikkudes nende otsustega kehtestatud teatamiskohustust.